open-index/open-wikipedia-markdown huggingface dataset:
চুড়ি

thumb|চুড়ি পরার দৃশ্য

**চুড়ি** একধরনের গোলাকৃতির অনমনীয় করভুষণ (বা ব্রেসলেট) গহনা যা সাধারণত ধাতু, কাঠ, কাঁচ, প্লাস্টিক, এমনকি মাটি দিয়েও তৈরি হয়ে থাকে। ঐতিহ্যগতভাবে কঠোর ব্রেসলেট যা সাধারণত ধাতু, কাঠ, কাচ বা প্লাস্টিকের তৈরি চুড়ি পাওয়া যায়। এটি বাংলাদেশ, ভারত, নেপাল, পাকিস্তান ও দক্ষিণ এশিয়ার নারীদের ঐতিহ্যগত অলঙ্কার হিসেবে পরিচিত, যা সাধারণত হাতের কব্জিতে পরিহিত।

স্থুল বা মোটা চুড়িকে *বালা* নামে অভিহিত করা হয়। এছাড়াও অঞ্চলভেদে চুড়ি বিভিন্ন নামে পরিচিত: , , , , , ,  ও । এই অলঙ্কার বেশিরভাগ ভারতীয় উপমহাদেশ, দক্ষিণ-পূর্ব এশিয়া, আরব উপদ্বীপ এবং আফ্রিকার মহিলাদের দ্বারা পরিধান করা হয়। ভারত, বাংলাদেশ, পাকিস্তান, নেপাল, শ্রীলঙ্কা এবং অন্যান্য এশীয় দেশে বিয়েতে কনেকে কাঁচের চুড়ি পরতে দেখা যায়। অল্পবয়সী মেয়েরাও চুড়ি পরতে পারে এবং ছোটদের জন্য সোনা বা রূপার তৈরি চুড়ি পছন্দ করা হয়। কিছু পুরুষ এবং মহিলা হাত বা কব্জিতে একটি একক চুড়ি পরেন যাকে কড়া বলা হয়।

চুড়া হল এক ধরনের চুড়ি যা হিন্দু/শিখ পাঞ্জাবি মহিলারা তাদের বিয়ের দিনে পরে। এটি পাথরের কাজ সহ সাদা এবং লাল চুড়ির একটি সেট।

ঐতিহ্য অনুসারে, একজন মহিলা যে চুড়ি পরবেন তা কেনার কথা নয়।

উত্তর প্রদেশের ফিরোজাবাদ হল ভারতের সবচেয়ে বড় চুড়ি উৎপাদনকারী।

## ইতিহাস

সমগ্র ভারতীয় উপমহাদেশ জুড়ে একাধিক প্রত্নতাত্ত্বিক নিদর্শন থেকে সমুদ্রের খোল, তামা, ব্রোঞ্জ, সোনা, অ্যাগেট, চালসেডনি ইত্যাদি থেকে তৈরি চুড়ি পাওয়া গেছে। আধুনিক পাকিস্তানের মহেঞ্জোদাড়ো প্রত্নতাত্ত্বিক স্থান (খ্রিস্টপূর্ব ২৬০০) খনন করে বাম হাতে চুড়ি পরা একটি নাচের মেয়ের মূর্তি পাওয়া গেছে।
প্রাচীন ভারতে চুড়ির অন্যান্য প্রাথমিক উদাহরণগুলির মধ্যে রয়েছে মহুরঝাড়িতে খননকার্য থেকে পাওয়া তামার নমুনা, এরপরে মৌর্য সাম্রাজ্যের (৩২২-১৮৫ খ্রিস্টপূর্বাব্দ) সজ্জিত চুড়ি এবং তক্ষশীলার ঐতিহাসিক স্থান (খ্রিস্টপূর্ব ৬ষ্ঠ শতাব্দী) থেকে সোনার চুড়ির নমুনা পাওয়া যায়। সজ্জিত খোলের চুড়িও একাধিক মৌর্য স্থান খননের পরে পাওয়া গেছে। অন্যান্য বৈশিষ্ট্যগুলির মধ্যে রয়েছে তামার রিভেট এবং কিছু ক্ষেত্রে সোনার পাতার ইনলে।

## উৎপাদন
* বাংলাদেশের ঢাকার লালবাগের শহীদনগরের বেশকয়েকটি চুড়ির কারখানা আছে।
* ভারতের হায়দ্রাবাদে লাড বাজার নামে চুড়ির জন্য একটি ঐতিহাসিক বিশ্ব-বিখ্যাত বাজার রয়েছে।
* বেশিরভাগ কাঁচের চুড়ি উত্তর ভারতের পুরানো শহর ফিরোজাবাদে উৎপাদিত হয়।
* পাকিস্তানে, কাচের চুড়ি প্রধানত হায়দ্রাবাদ, সিন্ধুতে উৎপাদিত হয়।

## গ্যালারি

Women wearing bangles in Chittagong (02).jpg|রেশমী চুড়ি, বাংলাদেশ
Plastic Bangles at sale in Bangalore 194625.jpg|প্লাস্টিক চুড়ি 
Womens Business, Pushkar, India (6947001532).jpg|চুড়ি বিক্রয়, ভারত
File:Bangles Ornaments.jpg
File:চুড়ি.jpg|চুড়ি
File:A local shop of bangles at a market in Hyderabad.jpg|হায়দরাবাদের চুড়ি


## আরও দেখুন
* চূড়া
* অলঙ্কার

## তথ্যসূত্র

* Ghosh, Amalananda (1990). *An Encyclopaedia of Indian Archaeology*. Brill. .

বিষয়শ্রেণী:অলঙ্কার
বিষয়শ্রেণী:করভুষণ
বিষয়শ্রেণী:ভারতের অলঙ্কার
বিষয়শ্রেণী:দক্ষিণ-পূর্ব এশিয়া
বিষয়শ্রেণী:গহনা
গোসাবা নদী

**গোসাবা নদী** হল ভারতের পশ্চিমবঙ্গ রাজ্যের সুন্দরবন এলাকার একটি উপকূলবর্তী নদী। এই নদী সমুদ্রের জোয়ারের জলে পুষ্ট তাই এ নদীর জল লবণাক্ত। নদীটি দক্ষিণ ২৪ পরগনা জেলায় অবস্থিত।

এই নদী মাতলা ও রায়মঙ্গল নদীর মিলনের ফলে উৎপন্ন হয়েছে। নদীটি উৎপন্ন হয়ে সুন্দরবনের মধ্য দিয়ে প্রবাহিত হয় বঙ্গোপসাগরে মিলিত হয়েছে।

## আরও দেখুন
* পশ্চিমবঙ্গের নদীর তালিকা

## তথ্যসূত্র
* 

বিষয়শ্রেণী:দক্ষিণ চব্বিশ পরগনা জেলার নদী
বিষয়শ্রেণী:সুন্দরবন (পশ্চিমবঙ্গ)
খিরু নদী

**খিরু নদী** বা **খির নদী** বা **খিরো নদী (ভালুকা)**  বাংলাদেশের উত্তর-কেন্দ্রীয় অঞ্চলের ময়মনসিংহ ও গাজীপুর জেলার একটি নদী। নদীটির দৈর্ঘ্য ৪৬ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খিরো নদী (ভালুকা)র প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১১।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:গাজীপুর জেলার নদী
বিষয়শ্রেণী:ভালুকা উপজেলা
বিষয়শ্রেণী:গফরগাঁও উপজেলা
বিষয়শ্রেণী:শ্রীপুর উপজেলা, গাজীপুর
বিষয়শ্রেণী:কাপাসিয়া উপজেলা
সপ্তমুখী নদী

**সপ্তমুখী নদী** হল ভারতের পশ্চিমবঙ্গ রাজ্যের সুন্দর বন এলাকার একটি উপকূলবর্তী নদী।এই নদী সুদ্রের জোয়ারের জলে পুষ্ট।নদীটি দক্ষিণ ২৪ পরগনা জেলায় অবস্থিত।
নদীটি দক্ষিণ ২৪ পরগনার সুলতানপুরে উৎপন্ন হয়েছে।এর পর নদীটি কুলপি ও মথুরাপুর ব্লকে প্রবাহিত হয়ে বঙ্গোপসাগরে মিলিহ হয়েছে।প্রবাহ পথে নদীটি মুড়িগঙ্গা নদী ও দেওগ্রা খালের সঙ্গে যুক্ত রয়েছে।নদীটির মোট প্রবাহ পথের দৈর্ঘ্য হল ।

## আরও দেখুন
* পশ্চিমবঙ্গের নদীর তালিকা
## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:সুন্দরবন
মাতলা সেতু

**মাতলা সেতু** হল পশ্চিমবঙ্গের মাতলা নদীর উপর নির্মিত একটি সেতু। ক্যানিং মহকুমার ক্যানিং শহরে মাতলা নদীর উপর  দীর্ঘ  সেতুটি উদ্বোধন করেছিলেন পশ্চিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য ২০১১ সালের জানুয়ারি মাসে।এটিই মাতলা সেতু নামে পরিচিত। এই সেতু ক্যানিং ও বাসন্তীকে যুক্ত করেছে।  সেতুটি অবস্থান করছে ।

## গুরুত্ব
সেতুটি সরাসরি পর্যটনকেন্দ্র ঝাড়খালির সাথে সুন্দরবনের প্রবেশদ্বার ক্যানিংকে যুক্ত করছে। এই সেতু নির্মাণের ফলে সড়কপথে সুন্দরবন এলাকার মানুষ সহজেই কলকাতা ও শহরতলি এলাকায় চলাচল করতে পারছেন। পর্যটকেরা দ্রুত সুন্দরবনে আসতে পারছেন। ফলে এলাকার অর্থনৈতিক উন্নতি ঘটেছে।
## আরও দেখুন
*হাসনাবাদ সমষ্টি উন্নয়ন ব্লক
* হাসনাবাদ
* সাদিগাচ্ছি

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের সেতু
সাকু কোকসা

**সাকু কোকসা** (বৈজ্ঞানিক নাম: *Barilius shacra*) হচ্ছে **Cyprinidae** পরিবারের *Barilius* গণের একটি স্বাদুপানির মাছ।

## বর্ণনা
দেহ লম্বা। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখের চির মধ্যম প্রকৃতির।  দুই জোড়া সুগঠিত স্পর্শী উপস্থিত যার মধ্যে উপরের চোয়ালে অবস্থিত স্পর্শী জোড়া চোখের ব্যাসের সমান অন্যদিকে চঞ্চুতে অবস্থিত স্পর্শী জোড়া তুলনামূলক দীর্ঘ। গলবিলীয় দাঁত দুই সারিতে বিন্যস্ত। দেহের পৃষ্ঠদেশ জলপাই রঙের এবং উদর ও নিকটবর্তী অঞ্চল গোলাপী- রূপালি বর্ণের হয়ে থাকে। বারটি কালো দাগ উলম্বভাবে পার্শ্বরেখার উপর থেকে পৃষ্ঠপ্রান্ত পর্যন্ত বিস্তৃত।

## আবাস্থল
সাকু কোকসা নদী এবং প্রবহমান জলের তলদেশে যেমন এদের দেখা মেলে তেমনই পাওয়া যায় উপরিতলেও। এরা নদী ও ঝর্ণায় বাস করে। নদীর তলদেশে অবস্থিত বালি, কাঁদা, নুড়ি, পাথর, খোয়া রয়েছে এমন স্থানে এদের অধিক পরিমাণে পাওয়া যায়।

## বিস্তৃতি
বাংলাদেশ, ভারত, নেপাল পাওয়া যায়। বাংলাদেশের উত্তরাঞ্চলে মাঝে মাঝে শুষ্ক মৌসুমে এ মাছ পাওয়া যায়।

## খাদ্যাভ্যাস
প্রকৃতিতে এরা মূলত পানির উপরিস্থের খাবার শিকার করে খেয়ে থাকে যেমন উড়ুক্কু পতঙ্গ, ছোট মাছ। এছাড়াও এরা জলাশয়ের তলদেশে বসবাসকারী অমেরুদণ্ডীও প্রাণীও খেয়ে থাকে।

## অর্থনৈতিক গুরুত্ব
ভারতের মৎস্য খাতে এদের কোন গুরুত্ব পাওয়া যায় না। বাংলাদেশে একক প্রজাতি হিসেবে এদের উৎপাদন তথ্য পাওয়া যায়না। বাংলাদেশের শুষ্ক মৌসুমে মাঝে মধ্যে পাওয়া যায়।
এ্যাকুয়ারিয়ামের বাহারি মাছ হিসেবে বিদেশে এর কদর আছে। বাংলাদেশেও এর সম্ভাবনা কম নয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
গোয়াইল্যা নদী

**গোয়াইল্যা নদী** বা **বেলতলি নদী** বা **গোল্লার খাল**  বাংলাদেশের উত্তর-কেন্দ্রীয় অঞ্চলের টাঙ্গাইল ও গাজীপুর জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৩৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোয়াইল্যা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৪।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:টাঙ্গাইল জেলার নদী
বিষয়শ্রেণী:গাজীপুর জেলার নদী
বিষয়শ্রেণী:মির্জাপুর উপজেলা
বিষয়শ্রেণী:সখিপুর উপজেলা
বিষয়শ্রেণী:কালিয়াকৈর উপজেলা
যাকাতের নিসাব

নিসাব (نصاب الزكوة) আরবি শব্দ। ইসলামী শরিয়তের পারিভাষায় **যাকাতের নিসাব** হলো যাকাত ফরজ হওয়ার জন্য নির্ধারিত পরিমাণ সম্পদ।

## যাকাতের নিসাবের পরিমাণ
১৮ ক্যারাটের সাড়ে সাত ভরি সোনা অথবা ১৮ ক্যারাটের সাড়ে বায়ান্ন ভরি রূপা অথবা এর সমতুল্য পরিমাণ অর্থ অথবা এর সমতুল্য পরিমাণ সম্পদ হলো যাকাতের নিসাবের পরিমাণ। ১৮ ক্যারাটের সাড়ে বায়ান্ন ভরি রূপার মূল্যের হিসাবে অর্থের এবং সম্পদের যাকাত দেওয়া হলো ফরজে আইন। কোনো মুসলমানের নিকট যদি যাকাতের নিসাব পরিমাণ স্বর্ণ অথবা রৌপ্য অথবা অর্থ অথবা সম্পদ পূর্ণ এক হিজরী বছর অর্থাৎ ৩৫৪ দিন সময়কাল ধরে পূর্ণ মালিকানা ভূক্ত থাকে তাহলে ঐ মুসলমানের জন্য মোট যাকাতযোগ্য সম্পদের চল্লিশ ভাগের এক ভাগ অর্থাৎ আড়াই শতাংশ হারে মোট যাকাতযোগ্য সম্পদের যাকাত দেওয়া হলো ফরজে আইন।

## ফসলের যাকাতের পরিমাণ
ধান, গম, যব ইত্যাদি শস্য সেচ ছাড়া বৃষ্টির পানিতে উৎপন্ন হলে প্রয়োজনের অতিরিক্ত সব ফসলের দশ ভাগের এক ভাগ যাকাত দিতে হবে এবং সেচ ব্যবস্থায় প্রয়োজনের অতিরিক্ত সব ফসলের উৎপন্ন হলে বিশ ভাগের এক ভাগ যাকাত দিতে হবে।

## আরও দেখুন
* যাকাত

## তথ্যসূত্র

বিষয়শ্রেণী:ইসলামের পঞ্চস্তম্ভ
বিষয়শ্রেণী:যাকাত
বিষয়শ্রেণী:ইসলামি আইন
বিষয়শ্রেণী:ইসলামি অর্থনৈতিক আইনশাস্ত্র
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইনের পরিভাষা
প্রমথনাথ মুখোপাধ্যায়

**প্রমথনাথ মুখোপাধ্যায়** (? - ২৩ আগস্ট, ১৯৩৭) একজন ব্রিটিশ বিরোধী স্বাধীনতা আন্দোলনের সশস্ত্র বাঙালি বিপ্লবী। তিনি ঢাকা জেলার বাসিন্দা ছিলেন। *শান্তি* নামে বিপ্লবী দলে পরিচিত ছিলেন।

## বিপ্লবী কর্মকাণ্ড
অনুশীলন সমিতিতে যোগ দিয়েছিলেন তিনি। ২ জুন, ১৯০৮ সালের ঢাকা জেলার বাহ্রা ডাকাতিতে তার বিশেষ ভূমিকা ছিল। তিনি গুলিচালনায় সব্যসাচী ছিলেন। যে কোনো হাতেই অনায়াস লক্ষ্যভেদ করতে পারতেন। পুলিশ অনুসরণ করলে এই বিপ্লবী গুলি বিনিময়ে দক্ষতা দেখান। ১৯১০ সালে ঢাকা ষড়যন্ত্র মামলায় অনেকের সাথে ধরা পড়েন এবং সাত বছর বন্দী জীবন যাপন করেন। মুক্তি পেয়ে পূনরায় বৈপ্লবিক কাজে যোগ দেন ও ব্রহ্মদেশ, চীন ইত্যাদি নানা দেশে, ভারতের বিভিন্ন জায়গায় ছদ্মবেশে ঘুরে বেড়ান। তিনি ইউরোপ ও আমেরিকার বিভিন্ন দেশেও ছদ্মনামে গেছেন।

## শেষ জীবন
বিপ্লবোত্তর জীবনে প্রমথনাথ সন্ন্যাস গ্রহণ করে রাজনীতি থেকে দূরে সরে যান। নাম গ্রহণ করেন দীনানন্দ সরস্বতী। সন্ন্যাস জীবনে তিনি উত্তর ভারত ও রাজস্থানের পাহাড়ী অঞ্চলে বসবাস করতেন। ২৩ আগস্ট, ১৯৩৭ খৃষ্টাব্দে ঢাকায় মৃত্যু হয় এই বিপ্লবীর।

## তথ্যসূত্র

বিষয়শ্রেণী:১৯৩৭-এ মৃত্যু
বিষয়শ্রেণী:ঢাকার বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
গাংডুবি নদী

**গাংডুবি নদী**  বাংলাদেশের উত্তর-কেন্দ্রীয় অঞ্চলের মানিকগঞ্জ জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গাংডুবি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১২।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:মানিকগঞ্জ জেলার নদী
বিষয়শ্রেণী:ঘিওর উপজেলা
বিষয়শ্রেণী:শিবালয় উপজেলা
বিষয়শ্রেণী:মানিকগঞ্জ সদর উপজেলা
হাসনাবাদ সমষ্টি উন্নয়ন ব্লক

**হাসনাবাদ সমষ্টি উন্নয়ন ব্লক** পশ্চিমবঙ্গের বসিরহাট মহকুমার একটি সমষ্টি উন্নয়ন ব্লক।এটি হাসনাবাদ থানার অন্তর্গত।এই সমষ্টি উন্নয়ন ব্লকের সদর দপ্তর হাসনাবাদ-এ অবস্থিত।এটি জেলা সদর বারাসাত থেকে  দূরে অবস্থিত।

## ভূগোল উপাত্ত
### অবস্থান
হাসনাবাদ সমষ্টি  উন্নয়ন ব্লকটি অবস্থান করছে .

ওই ব্লকের উত্তরে রয়েছে বসিরহাট ব্লক, পূর্বে বাংলাদেশ এর শাতক্ষিয়া জেলার দেবহাট উপজেলা, দক্ষিণে হিঙ্গলগঞ্জ ব্লক ও পশ্চিমে মিনাখাঁ এবঁ সন্দেশখালি ব্লক।

### আয়তন
হাসনাবাদ ব্লকটির মোট আয়তন ১৫৫.৪৪ বর্গ কিকি।
## আরও
* সাদিগাচ্ছি
* কাঠাখালি সেতু

## তথ্যসূত্র

বিষয়শ্রেণী:পশ্চিমবঙ্গ
বিষয়শ্রেণী:উত্তর চব্বিশ পরগনা জেলার সমষ্টি উন্নয়ন ব্লক
পাহাড়ি কোকসা

**পাহাড়ি কোকসা** (বৈজ্ঞানিক নাম: *Barilius vagra*) হচ্ছে **Cyprinidae** পরিবারের *Barilius* গণের একটি স্বাদুপানির মাছ।

## বর্ণনা
দেহ লম্বা ও সরু। পৃষ্ঠীয়ভাগ প্রায় সোজা কিন্তু অঙ্কীয়ভাগ উত্তল। মুখের চির মধ্যম প্রকৃতির। পাখনাগুলো হলুদাভ বর্ণের।

## বিস্তৃতি
পাহাড়ি কোকসা পাকিস্তানের সিন্ধু নদ, আফগানিস্তানের কিছু কিছু নদী, ভারতের ব্রহ্মপুত্র, গঙ্গা কাবেরী নদী, বাংলাদেশের উত্তরাঞ্চল, নেপালের চিতবন উপত্যকা এবং শ্রীলঙ্কার নদীসমূহে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:আফগানিস্তানের মাছ
বিষয়শ্রেণী:স্বাদু পানির মাছ
বিষয়শ্রেণী:শ্রীলঙ্কার মাছ
বিষয়শ্রেণী:পাকিস্তানের মাছ
বিষয়শ্রেণী:১৮২২-এ বর্ণিত মাছ
পঙ্কজ রায়

**পঙ্কজ রায়** (; জন্ম: ৩১ মে, ১৯২৮ - মৃত্যু: ৪ ফেব্রুয়ারি, ২০০১) তৎকালীন বেঙ্গল প্রেসিডেন্সির ঢাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে পরিচিত ছিলেন। ডানহাতি মিডিয়াম বোলার হিসেবেও সুনাম ছিল তার।

## প্রারম্ভিক জীবন
বাংলা ক্রিকেট দলের পক্ষে ভারতের ঘরোয়া ক্রিকেটে অংশগ্রহণ করেছেন তিনি। ১৯৪৬-৪৭ মৌসুমে প্রথম-শ্রেণীর ক্রিকেটে অভিষেক ঘটে তার। উদ্বোধনী খেলাতেই তিনি সেঞ্চুরি করার কৃতিত্ব দেখান। প্রথম-শ্রেণীর ক্রিকেটে সর্বমোট তিনি ৩৩টি শতকের সন্ধান পেয়েছেন। ৪২.৩৮ গড়ে ১১,৮৬৮ রান তুলেছেন।

## খেলোয়াড়ী জীবন
১৯৫১ সালে ভারত দলের সদস্যরূপে দিল্লিতে সফরকারী ইংল্যান্ড দলের বিপক্ষে অভিষেক ঘটে তার। অভিষেক ইনিংসটিতে মাত্র ১২ রান তুললেও ঐ সিরিজে তিনি দুইটি সেঞ্চুরি করেছিলেন। পরবর্তী গ্রীষ্মে ইংল্যান্ড সফরে যান। কিন্তু ঐ সফরে তার ব্যাটিং নৈপুণ্য আহামরি কিছু ছিল না। ৭ ইনিংসের পাঁচটিতেই শূন্য রানে প্যাভিলিয়নে ফিরে আসেন। তন্মধ্যে, ফ্রাঙ্ক টাইসনের প্রথম-শ্রেণীর অভিষেক উইকেট হিসেবে নিজেকে যুক্ত করেন। এছাড়াও, ওল্ড ট্রাফোর্ডে জোড়া শূন্য পান। তবে ভারতের পক্ষে পাঁচটি টেস্ট সেঞ্চুরি হাঁকিয়েছিলেন। ১৭৩ তার ব্যক্তিগত সর্বোচ্চ রান। ১৯৫৯ সালে স্বাগতিক ইংল্যান্ডের বিপক্ষে ভারতের অধিনায়কত্ব করার সুযোগ পান। কিন্তু ঐ টেস্টটিতে তার দল পরাজিত হয়েছিল।

## অজর্নসমূহ
চেন্নাইয়ে সফরকারী নিউজিল্যান্ড দলের বিপক্ষে বিনু মানকড়ের সাথে ৪১৩ রানের জুটি করে বিশ্বরেকর্ড গড়ে ব্যাপক পরিচিতি পান। ১১ জানুয়ারি, ১৯৫৬ তারিখে তাদের সংগৃহীত এ রান ৫২ বছর টিকেছিল। তাদের মধ্যকার এ রেকর্ডটি পরবর্তীতে ২০০৭-০৮ মৌসুমে দক্ষিণ আফ্রিকার উদ্বোধনী জুটিতে গ্রেইম স্মিথ (২৩২) ও নিল ম্যাকেঞ্জি (২২৬) ৪১৫ রান তুলে নতুন বিশ্বরেকর্ড গড়েন।

তিনি ১৯৭৫ সালে পদ্মশ্রী পদকে ভূষিত হন। তার ভ্রাতৃষ্পুত্র অম্বর রায় ও পুত্র প্রণব রায় ভারতের পক্ষে টেস্ট ক্রিকেটে অংশগ্রহণ করেছেন।

## তথ্যসূত্র

## আরও দেখুন
* ফ্রাঙ্ক টাইসন
* অজিত ওয়াড়েকর
* আন্তর্জাতিক ক্রিকেটে অংশগ্রহণকারী পরিবারের তালিকা
* ২০০৭-০৮ দক্ষিণ আফ্রিকা ক্রিকেট দলের বাংলাদেশ সফর
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## বহিঃসংযোগ
*
*
* "Extracting history from myth" by Suresh Menon

বিষয়শ্রেণী:১৯২৮-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:২০শ শতাব্দীর ভারতীয় ক্রীড়াবিদ
বিষয়শ্রেণী:ইন্ডিয়ান ইউনিভার্সিটিজের ক্রিকেটার
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:বাঙালি ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের টেস্ট ক্রিকেট অধিনায়ক
বিষয়শ্রেণী:মুম্বইয়ের ক্রিকেটার
বিষয়শ্রেণী:কলকাতার শেরিফ
কুলাউড়া পাহাড়

**কুলাউড়া পাহাড়** বাংলাদেশের সিলেট বিভাগের মৌলভীবাজার জেলার কুলাউড়া উপজেলার কার্মধা ইউনিয়নের বেগুণছড়া পুঞ্জিতে অবস্থিত একটি পাহাড়। এটা মূলত খাসিয়াদের গ্রাম। খাসিয়ারা গ্রামকে “পুঞ্জি” বলে। কালাপাহাড় সিলেট জেলার সব থেকে উচু পাহাড় যার উচ্চতা ১০৯৮ ফুট।

এখানে আরো অনেক পুঞ্জি আছে।  তাছাড়া এখানে ছোট বড় আরো বেশ কত গুলো পাহাড় আছে। আরো আছে চা বাগান সহ আছে ছোট ছোট পরিষ্কার পানির ছড়া।

## তথ্যসূত্র

বিষয়শ্রেণী:বাংলাদেশের পাহাড়
বিষয়শ্রেণী:কুলাউড়া উপজেলা
বিষয়শ্রেণী:মৌলভীবাজার জেলা
বিষয়শ্রেণী:মৌলভীবাজার জেলার দর্শনীয় স্থান
বনবিবি সেতু

**বনবিবি সেতু**  হাসনাবাদের কাছে কাটাখালি নদীর উপর অবস্থি। এই সেতু যুক্ত করবে হাসনাবাদ ও হিঙ্গলগঞ্জকে। সেতুটি ২০১৯ সালে সর্বসাধারণের জন্য উন্মুক্ত করা হয়। সেতুটি ৯৭১  মিটার দীর্ঘ।

## ইতিহাস
২০০৬ সালের জানুয়ারি মাসে বাম আমলে ২৫ কোটি টাকা ব্যয়ে রাজ্যের তৎকালীন মুখ্যমন্ত্রী বুদ্ধদেব ভট্টাচার্য এই সেতুর শিলান্যাস করেছিলেন। জনসভায় বলা হয়েছিল, তিন বছরের মধ্যে সেতুর কাজ শেষ হবে। সাড়ে ৭ মিটার চওড়া দু’লেনের সেতুটি লম্বায় হবে ৮৬৪ মিটার। নানান সমস্যার ফলে ছ'বছর ধরে নির্মাণ কাজের পরে নদীর মধ্যে ৩৫ মিটার উচুঁ দু’টি পিলার এবং দু’পাশে খানিকটা করে রাস্তা নির্মাণ করা সম্ভব হয়। কিন্তু সেতু নির্মাণে নির্মাণ ত্রুটি ধরা পরে। ২০১২ সালে পশ্চিমবঙ্গ সরকার থেকে নতুন ভাবে সেতুটি নির্মাণের অনুমোদন ও অর্থ প্রদান করা হয়। ২০১৯ খাদ্যমন্ত্রী জ্যোতিপ্রিয় মল্লিক সেতুর উদ্বোধন করেন।

## সমস্যা
প্রথমে সেতু তৈরির জন্য নদীতে দুটি পিলার নির্মাণ করা হয়। কিন্তু পরে দেখা যায় পিলারের জোড়ার মুখে ৬ ইঞ্চির মতো ফাঁকা। মুম্বই, যাদবপুর এবং খড়গপুর-সহ দেশের নানা প্রান্ত থেকে বিশেষজ্ঞ দলের আসা-যাওয়া শুরু হয়। শেষে ঠিক হয়, আগের তৈরি পিলার দু’টি ভেঙে নতুন করে করতে হবে।
* ০২ মার্চ ২০১৭: বৃহস্পতিবার (০২-০৩-২০১৭) রাতে জলের তোড়ে সেতুর পিলার ধরে রাখার অস্থায়ী একটি স্টিলের কাঠামো ভেঙে পড়ে এবং একটি বার্জ নদীর জলে ডুবে যায়। তবে পূর্ত ও সড়ক দফতর থেকে দাবি করা হয় যে, উক্ত সমস্যার ফলে মূল সেতুর কোনো ক্ষতি হয়নি।

## নতুন ভাবে সেতু নির্মাণ
আগের সেতু তৈরির খুঁটি দুটি ভেঙে নতুন ভাবে সেতু তৈরি শুরু হয় ২০১২ সালে। সেতু নির্মাণের জন্য পুরনো ঠিকাদার বদলে নতুন ঠিকাদার নিয়োগ করা হয়। ফলে সেতু তৈরির খরচ ২৫ কোটি থেকে বেড়ে ৮১ কোটি নির্ধারণ করা হয়। ২০১৭ সালের মধ্যে সেতুর দু'পাশের সংযোগ সড়ক এবং তিনটি খুঁটি নির্মাণের বড় অংশের কাজ শেষ হয়। ২০১৯ খাদ্যমন্ত্রী জ্যোতিপ্রিয় মল্লিক সেতুর ফলক উন্মোচন করে সেতুর উদ্বোধন করেন।

## গুরুত্ব
সেতুটির কারণে হিঙ্গলগঞ্জের সঙ্গে কলকাতা ও বসিরহাট শহরে যোগাযোগ সহজ ও দ্রুত হয়েছে। রোগী নিয়ে সহজেই টাকি বা বসিরহাট মহকুমা হাসপাতালে যাতায়াত সম্ভব। কলকাতা থেকে পর্যটকদের সুন্দরবনে ভ্রমণ সহজ হয়েছে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের সেতু
আবদুল বাসেত

শহীদ **আবদুল বাসেত** (জন্ম: অজানা - মৃত্যু: ১২ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
শহীদ আবদুল বাসেতের জন্ম ফেনী জেলার সদর উপজেলার ধর্মপুর ইউনিয়নের ধর্মপুর গ্রামে। তার বাবার নাম সুলতান আহমেদ এবং মায়ের নাম মোছা মোস্তফা বেগম। তিনি অবিবাহিত ছিলেন। 

## কর্মজীবন
১৯৭১ সালে আবদুল বাসেত কৃষিকাজ করতেন। আনসারের প্রশিক্ষণও তার নেওয়া ছিল। আনসার বাহিনীর অনিয়মিত সদস্য ছিলেন তিনি। মুক্তিযুদ্ধ শুরু হলে স্থানীয় প্রতিরোধ যোদ্ধাদের সঙ্গে যোগ দেন আবদুল বাসেত। পরে ভারতে যান। ২ নম্বর সেক্টরের অধীনে যুদ্ধ করেন তিনি। মুক্তিযুদ্ধ চলাকালে নিয়মিত মুক্তিবাহিনীর তিনটি বিশেষ ফোর্স গঠন করা হয়। এর একটি ছিল ‘কে’ ফোর্স। কে ফোর্সের জন্য তখন চতুর্থ ইস্ট বেঙ্গল রেজিমেন্টের সৈনিক ও ২ নম্বর সেক্টরের গণযোদ্ধাদের সমন্বয়ে ৯ ইস্ট বেঙ্গল রেজিমেন্ট গঠন করা হয়। আবদুল বাসেতকেও নবগঠিত এই রেজিমেন্টে অন্তর্ভুক্ত করা হয়।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর ‘কে’ ফোর্সের ৯ ইস্ট বেঙ্গল রেজিমেন্ট নভেম্বর মাসের প্রথম দিকে সীমান্ত এলাকা থেকে কুমিল্লা অভিমুখে অভিযান শুরু করে। ১১ নভেম্বর মুক্তিযোদ্ধারা কৃষ্ণপুরে পাকিস্তান সেনাবাহিনীর মুখোমুখি হন। তখন তারা (৯ ইস্ট বেঙ্গল রেজিমেন্টের আলফা ও ব্রাভো কোম্পানি) পাকিস্তানি সেনাদের আক্রমণ করেন। মুক্তিযোদ্ধাদের এই দলে ছিলেন আবদুল বাসেত। ১৯৭১ সালের ১২ নভেম্বর ব্রাহ্মণবাড়িয়া জেলার অন্তর্গত কৃষ্ণপুর এলাকায় সহযোদ্ধাদের সঙ্গে আবদুল বাসেত ঝাঁপিয়ে পড়লেন পাকিস্তানি সেনাদের ওপর। তুমুল যুদ্ধ চলতে থাকল। একটু একটু করে তারা অগ্রসর হচ্ছেন সামনে। আর পাকিস্তানি সেনারা ক্রমেই পিছে হটছে। মুক্তিযোদ্ধারা আক্রমণের তীব্রতা আরও বাড়িয়ে দিলেন। তাঁদের আক্রমণে পাকিস্তানি সেনারা দিশেহারা। বিজয় যখন সন্নিকটে এমন সময় হঠাৎ গুলিবিদ্ধ হলেন আবদুল বাসেত। মাটিতে লুটিয়ে পড়লেন তিনি।
১১ ও ১২ নভেম্বর কৃষ্ণপুর ও পার্শ্ববর্তী বগাবাড়িতে পাকিস্তানি সেনাদের সঙ্গে মুক্তিযোদ্ধাদের ভয়াবহ যুদ্ধ হয়। দুই দিনের যুদ্ধে মুক্তিবাহিনীর আবদুল বাসেতসহ দুজন শহীদ এবং একজন আহত হন। অন্যদিকে পাকিস্তান সেনাবাহিনীর ১৪ জন নিহত ও ৭ জন আহত হয়। মুক্তিবাহিনীর প্রবল আক্রমণে পাকিস্তানি সেনারা সম্পূর্ণ পরাস্ত হয়। এরপর তারা শালদা নদী, কসবা, মন্দভাগ প্রভৃতি এলাকার প্রতিরক্ষা অবস্থান ছেড়ে নভেম্বর মাসের শেষে কুমিল্লা সেনানিবাসে আশ্রয় নেয়। কৃষ্ণপুরের যুদ্ধে আবদুল বাসেত অমিত সাহস ও বীরত্ব প্রদর্শন করেন। সহযোদ্ধারা পরে গ্রামবাসীর সহযোগিতায় মুক্তাঞ্চল কসবাতে তার মরদেহ সমাহিত করেন। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
চিলাই নদী (সুনামগঞ্জ)

**চেলা নদী** বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ২৫ কিলোমিটার, প্রস্থ ৪০ মিটার এবং গভীরতা ৩ মিটার। নদী অববাহিকার আয়তন ১০০ বর্গকিলোমিটার।

## উৎপত্তি ও প্রবাহ
চিলাই নদীর জন্ম ভারতের মেঘালয় রাজ্যের খাসিয়া পাহাড়ে। এটি সুনামগঞ্জ জেলার দোয়ারাবাজার উপজেলার সীমান্ত দিয়ে বাংলাদেশে নেমে এসেছে এবং দোয়ারাবাজারেই সুরমা নদীতে পতিত হয়েছে। মৌসুমি প্রবাহ বৈশিষ্ট্যসম্পন্ন এই নদীতে ফেব্রুয়ারি মাসে একেবারেই প্রবাহ থাকে না। কিন্তু জুন-আগস্ট বর্ষা মৌসুমে পানিপ্রবাহ বৃদ্ধি পায়। তখন পানির গভীরতা ৩ মিটার হয়। এই নদীতে জোয়ার ভাটার প্রভাব নেই।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:সুনামগঞ্জ জেলার নদী
বিষয়শ্রেণী:দোয়ারাবাজার উপজেলা
আর্মেনীয় গির্জা (কলকাতা)

**আর্মেনিয়ান চার্চ অফ দ্যা হোলি নাজারেথ** বা **আর্মেনিয়ান চার্চ** (Armenian: Սուրբ Նազարեթ հայկական եկեղեցի) কলকাতায় অবস্থিত একটি অষ্টাদশ শতাব্দীর আর্মেনিয়ান গির্জা। ১৭২৪ সালে **আঘা নজরের** উদ্যোগে আর্মেনীয় সম্প্রদায়ের পুরনো গোরস্থানের জায়গায় এই চার্চটি গড়ে তোলা হয়।

## ইতিহাস
প্রায় তিন শতাব্দী পূর্বে, ১৭২৪ সালে কলকাতায় আর্মেনিয়ানরা এই গির্জাটি তৈরি করেন। এটি মহানগরের প্রাচীনতম গির্জা বলে মনে করেন শহরের সব ধরনের খ্রিস্টান ধর্মাবলম্বীই। বর্তমানে কলকাতায় বাস করেন প্রায় দু’শো আর্মেনিয়ান। তারা মনে করেন যীশুর জন্মদিবস ২৫ ডিসেম্বর নয়, তা হলো ৬ জানুয়ারী। এই দিনে তারা আর্মেনিয়ান গির্জায় অর্থাৎ  আর্মেনিয়ান চার্চ অফ দ্যা হোলি নাজারেথে প্রার্থনা করে থাকেন।

## তথ্যসূত্র

বিষয়শ্রেণী:কলকাতায় খ্রিস্টধর্ম
বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার গির্জা
বিষয়শ্রেণী:১৭২৪-এ ভারতে প্রতিষ্ঠিত
বিষয়শ্রেণী:১৭২৪-এ সম্পন্ন গির্জা
বিষয়শ্রেণী:১৮শ শতাব্দীর ভারতের গির্জা
বিমানবন্দর সড়ক, ঢাকা

**বিমানবন্দর সড়ক** ৮ লেনযুক্ত ঢাকার অন্যতম একটি প্রধান সড়ক। এটি ঢাকা-ময়মনসিংহ মহাসড়কের একটি অংশ। এটি ঢাকা শহরকে শাহজালাল আন্তর্জাতিক বিমানবন্দরের সাথে সংযুক্ত করেছে। এছাড়া এটি ঢাকাকে উত্তরাঞ্চলীয় উপশহর উত্তরাকে সংযুক্ত করার প্রধান সড়ক এবং একমাত্র সড়ক যা বাংলাদেশের উত্তরাঞ্চলের জেলাগুলির সাথে ঢাকার সংযোগ স্থাপন করেছে। ফ্লাইওভার এবং আন্তপরিবর্তনের কারণে এই সড়কে যানজটের পরিমাণ কম।

## সুবিধা
বাংলাদেশের উত্তরাঞ্চলের জেলাসমূহের সঙ্গে যোগাযোগ সহজতর করতে একটি এক্সপ্রেস সড়ক হিসেবে গড়ে তোলা হয়েছে। ৮ লেনের এক্সপ্রেস সড়কটি (প্রতিটি পাশে ৪ লেন) বাংলাদেশের অন্যতম সড়ক যা নিয়মিত রক্ষণাবেক্ষণ করা হয়। সড়কের মাঝে বিভাজক আছে তবে জরুরী প্রয়োজনে গাড়ি থামার জন্য *জরুরী থামার লেন* নেই।
## ল্যান্ডমার্ক

* হযরত শাহজালাল আন্তর্জাতিক বিমানবন্দর
* বলাকা ভবন, কুর্মিটোলা
* ঢাকা বিমানবন্দর রেলওয়ে স্টেশন
* বাংলাদেশ নৌবাহিনীর সদরদপ্তর
* ঢাকা সেনানিবাস
* ক্যান্টনমেন্ট রেলওয়ে স্টেশন
* রেডিসন ব্লু ওয়াটার গার্ডেন হোটেলে
* ঢাকা রিজেন্সি
* আর্মি গল্‌ফ ক্লাব
* *বীরেরা চিরকাল বেঁচে থাকুক* স্মৃতিস্তম্ভ
* কুর্মিটোলা জেনারেল হাসপাতাল 
* বারিধারা ডিওএইচএস

## তথ্যসূত্র

বিষয়শ্রেণী:ঢাকার পরিবহন
বিষয়শ্রেণী:ঢাকার সড়ক
বিষয়শ্রেণী:বাংলাদেশের সড়ক
জয়পাড়া নদী

**জয়পাড়া নদী**  বাংলাদেশের উত্তর-কেন্দ্রীয় অঞ্চলের ও ঢাকা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ৩৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জয়পাড়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৮।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঢাকা জেলার নদী
বিষয়শ্রেণী:দোহার উপজেলা
বিষয়শ্রেণী:নবাবগঞ্জ উপজেলা, ঢাকা
ঝারকাটা নদী

**ঝারকাটা নদী**  বাংলাদেশের উত্তর-কেন্দ্রীয় অঞ্চলের জামালপুর জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক ঝারকাটা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৯। 

## প্রবাহ
ঝারকাটা নদীর উৎপত্তি জামালপুর জেলার ইসলামপুর উপজেলার হারগিলা নামক স্থানে প্রমত্তা যমুনা নদী থেকে। উৎসমুখ হতে এটি ইসলামপুরের কাজলা, মাদারগঞ্জ উপজেলার গোবিন্দী, ঝারকাটা, গজারমারী, পূর্ব নলছিয়া, লালডোবা, বিনোদটংগী, গোপালপুর, ভাংবাড়ী, বাগলেরগড়, জটিয়ারপাড়া, পশ্চিম দিলালেরপাড়া( মেলানৃদহ) গুনারীতলা, এবং মেলান্দহ উপজেলার কাহেতপাড়া, বেলতৈল, গাজীপুর, প্রভৃতি গ্রামের বুক চিরে প্রবাহিত হয়ে কৃস্টপুর ব্রীজের নিকট অপরাপর দাঁতভাঙ্গা,  ঝিনাই নদীর  সাথে মিশে কিছুদূর অগ্রসর হয়ে সরিষাবাড়ি উপজেলার কাছে পুনরায় যমুনা নদীতে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:জামালপুর জেলার নদী
বিষয়শ্রেণী:সরিষাবাড়ী উপজেলা
বাংলা এলং

**বাংলা এলং** বা **ইলং** বা **ইলংগা** বা **সেফাটিয়া** (বৈজ্ঞানিক নাম: *Megarasbora elanga*) (ইংরেজি: **Bengala barb**) হচ্ছে **Cyprinidae** পরিবারের *Megarasbora* গণের একটি স্বাদুপানির মাছ।

## বর্ণনা
দেহ লম্বা এবং সরু। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখ ছোট, চিরটি তির্যকভাবে অবস্থিত।

## বিস্তৃতি
এই প্রজাতির মাছ বাংলাদেশ, মায়ানমার, নেপাল অঞ্চলে  পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:নেপালের মাছ
বিষয়শ্রেণী:স্বাদু পানির মাছ
বিষয়শ্রেণী:এশিয়ার মাছ
বিষয়শ্রেণী:পাকিস্তানের মাছ
ডেমোক্র্যাটিক পার্টি

**ডেমোক্র্যাটিক পার্টি** বলতে নিচের যেকোনটি বোঝাতে পারে:

* ডেমোক্র্যাটিক পার্টি (যুক্তরাষ্ট্র), মার্কিন যুক্তরাষ্ট্রের বৃহত্তম দুইটি রাজনৈতিক দলের একটি; মধ্যপন্থী থেকে বাম-মধ্যপন্থী।
পাহাড়িয়া নদী

**পাহাড়িয়া নদী** বা **কলাগাইছ্যা নদী** বাংলাদেশের উত্তর-কেন্দ্রীয় অঞ্চলের নরসিংদী জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাহাড়িয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৫।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:গাজীপুর জেলার নদী
বিষয়শ্রেণী:নরসিংদী জেলার নদী
বিষয়শ্রেণী:বেলাবো উপজেলা
বিষয়শ্রেণী:শিবপুর উপজেলা
বিষয়শ্রেণী:নরসিংদী সদর উপজেলা
বিষয়শ্রেণী:রায়পুর উপজেলা
দেশি উর্তি

**দেশি উর্তি** (বৈজ্ঞানিক নাম: *Chagunius chagunio*) (ইংরেজি: Chaguni) হচ্ছে **Cyprinidae** পরিবারের *[[উর্তি|চেগুনিয়াস]]* গণের একটি স্বাদুপানির মাছ।

## বর্ণনা
মাথা চাপা ও পার্শ্বদিকে চ্যাপ্টা। উদর বেশ গোলাকার। তুন্ড ঝুলন্ত, খাঁজ দ্বার একটি কেন্দ্রীয় ও দুটি পার্শ্বিয় লোবে বিভক্ত।

## বিস্তৃতি
বাংলাদেশ, ভারত, নেপাল, পাকিস্তান, মায়ানমার, থাইল্যান্ড দেশসমুহে পাওয়া যায়। বাংলাদেশের দিনাজপুর, রংপুর, নেত্রকোণা, ময়মনসিংহ, সিলেট এবং চট্টগ্রাম জেলাসমুহে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* নিকোলসের উর্তি
* বেইলে উর্তি
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:স্বাদু পানির মাছ
বিষয়শ্রেণী:পাকিস্তানের মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
মিরিয়াম ফ্রঁসোয়া

**মিরিয়াম ফ্রঁসোয়া** (Myriam Francois জন্মনাম **এমিলি ফ্রঁসোয়া** Emilie François; 1983) একজন ফরাসী-ব্রিটিশ লেখিকা, ব্রডকাস্টার এবং ইসলাম, ফ্রান্স ও মধ্যপ্রাচ্য বিষয়ক বিশ্লেষক। তিনি বিবিসি, আলজাজীরা, New Statesman online, Middle East Eye ইত্যাদির জন্য লেখেন বা উপস্থাপনা করেন।

## শিক্ষা
মিরিয়াম ফ্রঁসোয়া অক্সফোর্ড বিশ্ববিদ্যালয়ে Oriental Studiesএ DPhil করছেন।

## কর্মজীবন

মিরিয়াম ফ্রঁসোয়া একজন ফ্রিল্যান্স সাংবাদিক। তিনি 2016 সনে BBC1 এর জন্য  "The Muslim Pound" (July 2015) উপস্থাপনা করেন। 2015সনে BBC1 এর জন্য Srebrenica massacre|genocide at Srebrenica (2015) ডকুমেন্টারি উপস্থাপনা করেন।  ডকুমেন্টারি Santford Saint Martin awardিএর জন্য মনোনীত হয়। তিনি Al Jazeeraর Head to Head এর প্রযোজক (2013–pবর্তমান)।

তারলেখা *Guardian*, Huffington Post', *New Statesman*, *[[Your Middle East]]*,  *[[The Daily Telegraph|Daily Telegraph]]*, *[[Salon (website)|Salon]]*,  *[[Index on Censorship]]*, F-Word  Emel (magazine)*. এ প্রকাশিত হয়। তিনি 2008–09 সময়ে *Emel* এর সহকারী সম্পাদক ছিলেন। *

She has appeared on documentaries including *Divine Women*, presented by Bettany Hughes.

## চলচ্চিত্র
সাবেক অভিনেত্রী, 12 বছর বয়সে Ang Leeর Sense and Sensibility (1995) চলচ্চিত্রে অভিনয় করেন।  তিনি *[[Paws (film)|Paws]]* (1997)চলচ্চিত্রে অভিনয় করেন।

## বাংলাদেশে সফর
এতিম শিশুদের সাহায্যকারী Save an Orphan এনজিওর সাথে বাংলাদেশে সফর করেন।

## ব্যক্তিগত জীবন
2003 সনে, 21 বছর বয়সে, কেমব্রিজ থেকে স্নাতক হবার পর মিরিয়াম ফ্রঁসোয়াে ইসলামে ধর্মান্তরিত হন।

## তথ্যসূত্র

## বহিঃসংযোগ
*
*
*Myriam Francois-Cerrah on *[[The Huffington Post]]*
* British Actress Embraced Islam

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর ব্রিটিশ লেখিকা
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজ মুসলিম
বিষয়শ্রেণী:রোমান ক্যাথলিকবাদ থেকে ইসলামে ধর্মান্তরিত
বিষয়শ্রেণী:ইংরেজ শিশু অভিনেত্রী
বিষয়শ্রেণী:ইংরেজ নারী সাংবাদিক
বিষয়শ্রেণী:লন্ডনের অভিনেত্রী
বিষয়শ্রেণী:আল জাজিরার ব্যক্তি
বিষয়শ্রেণী:বিবিসি টেলিভিশন উপস্থাপক
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:ফরাসি বংশোদ্ভূত ইংরেজ ব্যক্তি
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:লন্ডনের টেলিভিশন ব্যক্তিত্ব
বিষয়শ্রেণী:লন্ডনের লেখক
বিষয়শ্রেণী:১৯৮২-এ জন্ম
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ নারী
বিষয়শ্রেণী:ইংরেজ কলাম লেখক
বিষয়শ্রেণী:ইংরেজ টেলিভিশন উপস্থাপক
বিষয়শ্রেণী:ব্রিটিশ শিশু অভিনেত্রী
আদি ব্রহ্মপুত্র নদী

**আদি ব্রহ্মপুত্র নদী** বা **ব্রহ্মপুত্র নদী (নরসিংদী-মুন্সীগঞ্জ)** হলো বাংলাদেশের উত্তর-কেন্দ্রীয় অঞ্চলের নরসিংদী, নারায়ণগঞ্জ ও মুন্সীগঞ্জ জেলার একটি নদী। নদীটির দৈর্ঘ্য ১২০ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আদি ব্রহ্মপুত্র নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪১। এই নদী শীতলক্ষ্যা নদীপ্রবাহের অংশ।

## প্রবাহ
আদি ব্রহ্মপুত্র নদীর উৎপত্তি হয়েছে চরসিন্দুর ইউনিয়ন এলাকার পাড়াতলার কাছে শীতলক্ষ্যা নদী থেকে। পরে নদীটি আঁকাবাঁকা পথে দক্ষিণে প্রবাহিত হয়েছে ঢাকা-সিলেট মহাসড়ক এন২ এর পশ্চিম দিক দিয়ে এগিয়ে এই সড়ক অতিক্রম করে মাধবদীর নিকট দিয়ে আড়াইহাজারের পশ্চিম দিয়ে লাঙ্গলবন্দ পেরিয়ে চর এলাহীনগরে মেঘনা নদীতে পতিত হয়েছে।
 
## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নরসিংদী জেলার নদী
বিষয়শ্রেণী:নারায়ণগঞ্জ জেলার নদী
বিষয়শ্রেণী:মুন্সীগঞ্জ জেলার নদী
বিষয়শ্রেণী:নরসিংদী সদর উপজেলা
বিষয়শ্রেণী:পলাশ উপজেলা
বিষয়শ্রেণী:আড়াইহাজার উপজেলা
বিষয়শ্রেণী:সোনারগাঁও উপজেলা
বিষয়শ্রেণী:নারায়ণগঞ্জ বন্দর উপজেলা
বিষয়শ্রেণী:গজারিয়া উপজেলা
ব্রহ্মপুত্র (দ্ব্যর্থতা নিরসন)

**ব্রহ্মপুত্র** দ্বারা সাধারণত নিচের নদী বা নদগুলোকে বোঝায়।

**নদী**
* ব্রহ্মপুত্র নদ বা **ব্রহ্মপুত্র নদী** এশিয়া মহাদেশের একটি গুরুত্বপূর্ণ নদী।
* পুরাতন ব্রহ্মপুত্র নদী বাংলাদেশের উত্তর-কেন্দ্রীয় অঞ্চলের গাইবান্ধা, জামালপুর, শেরপুর, ময়মনসিংহ, কিশোরগঞ্জ ও নরসিংদী জেলার একটি নদী।
* মরা ব্রহ্মপুত্র নদী নরসিংদী জেলার মনোহরদী উপজেলা এবং শিবপুর উপজেলার একটি নদী। 
* আদি ব্রহ্মপুত্র নদী বাংলাদেশের নরসিংদী, নারায়ণগঞ্জ ও মুন্সীগঞ্জ জেলার একটি নদী।
* যমুনা নদী (বাংলাদেশ) দ্বারা বাংলাদেশের ব্রহ্মপুত্র-যমুনা নদীকে একত্রে বোঝানো হয়।
বাকসাতরা নদী

**বাকসাতরা নদী**  বাংলাদেশের উত্তর-কেন্দ্রীয় অঞ্চলের ময়মনসিংহ জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাকসাতরা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪২।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ভালুকা উপজেলা
বিষয়শ্রেণী:ত্রিশাল উপজেলা
বিষয়শ্রেণী:ফুলবাড়ীয়া উপজেলা
রূপালী কাচনি

**রূপালী কাচনি** বা **রূপালী চাপিলা** (বৈজ্ঞানিক নাম: *Chela atpar*) (ইংরেজি: Silver Hatchet Chela) হচ্ছে **Cyprinidae** পরিবারের *Chela* গণের একটি স্বাদুপানির মাছ।

## বর্ণনা

মাছের অঙ্কীয়দেশ শ্রোণীপাখনার গোড়া থেকে পায়ু পর্যন্ত ধারালো। মুখ তির্যকভাবে অবস্থিত, মুখছিদ্র উপরের দিকে।

## বিস্তৃতি
এই মাছ এশিয়াতে বাংলাদেশ, ভারত, শ্রীলঙ্কা, পাকিস্তান, মায়ানমার, মালয় দ্বীপপুঞ্জে, ইন্দোনেশিয়া, নেপাল এবং ইন্দো-চীনে দেখা যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:শ্রীলঙ্কার মাছ
বিষয়শ্রেণী:মিয়ানমারের মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:চীনের মাছ
বিষয়শ্রেণী:স্বাদু পানির মাছ
বিষয়শ্রেণী:পাকিস্তানের মাছ
বিষয়শ্রেণী:১৮২২-এ বর্ণিত মাছ
এম মিজানুর রহমান

**এম মিজানুর রহমান** (জন্ম: ১ নভেম্বর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
এম মিজানুর রহমানের জন্ম মুন্সীগঞ্জ জেলার লৌহজং উপজেলার বড় মোকাম গ্রামে। তার বাবার নাম মজিবর রহমান এবং মায়ের নাম সুফিয়া খাতুন। তার স্ত্রীর নাম গুলশান আরা। তাঁদের চার ছেলে, দুই মেয়ে। 

## কর্মজীবন
১৯৭১ সালে ঢাকায় আমেরিকান এক্সপ্রেস নামক বিদেশি ব্যাংকে কর্মরত ছিলেন এম মিজানুর রহমান। মুক্তিযুদ্ধ শুরু হলে চাকরিতে আর যোগ না দিয়ে ভারতে যান তিনি। পরে যোগ দেন মুক্তিবাহিনীর প্রথম বাংলাদেশ অফিসার্স ওয়ার কোর্সে। প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরে একটি কোম্পানির অধিনায়ক হিসেবে দায়িত্ব পালন করেন। এম মিজানুর রহমান স্বাধীনতার পর বাংলাদেশ সেনাবাহিনীতে চাকরি করেন। পরে সোনালী ব্যাংকেও চাকরি করেন তিনি।

## মুক্তিযুদ্ধে ভূমিকা
১৯৭১ সালে জামালপুর জেলার বকশীগঞ্জ উপজেলার অন্তর্গত সীমান্ত ফাঁড়ি (বিওপি) ছিলো কামালপুর। এখানে ছিল পাকিস্তান সেনাবাহিনীর প্রতিরক্ষা অবস্থান। ১৫ নভেম্বর মুক্তিবাহিনীর কয়েকটি দল কামালপুরে পাকিস্তান সেনাবাহিনীর অবস্থানে আক্রমণ করে। একটি দলের নেতৃত্বে ছিলেন এম মিজানুর রহমান। সব দলের সার্বিক নেতৃত্বে ছিলেন ১১ নম্বর সেক্টরের অধিনায়ক আবু তাহের (বীর উত্তম)। এম মিজানুর রহমান সহযোদ্ধাদের নিয়ে দ্রুত এগিয়ে যেতে থাকলেন শত্রুসেনা পাকিস্তান সেনাবাহিনীর প্রতিরক্ষা অবস্থানের দিকে। তুমুল গোলাগুলিতে গোটা এলাকা মুখরিত। মুক্তিযোদ্ধাদের প্রচণ্ড আক্রমণে বিপর্যস্ত হয়ে পড়ল পাকিস্তানি সেনারা। তাদের প্রতিরক্ষা অবস্থান ভেঙে পড়ার উপক্রম। এম মিজানুর রহমান সহযোদ্ধাদের বললেন আরও সাঁড়াশি আক্রমণ চালানোর জন্য। তার নির্দেশ পেয়ে সহযোদ্ধারা আবারও বড় আক্রমণ চালানোর প্রস্তুতি নিতে থাকলেন। এমন সময় ঘটল দুর্ঘটনা। তাঁদের অধিনায়ক শত্রুর নিক্ষিপ্ত শেলের স্প্লিন্টারের আঘাতে আহত হলেন।
১৪ নভেম্বর রাত তিনটা বা সাড়ে তিনটার দিকে মুক্তিযোদ্ধারা সীমান্ত অতিক্রম করে পাকিস্তান সেনাবাহিনীর প্রতিরক্ষা অবস্থানের তিন পাশে অবস্থান নেন। এর আগে পাকিস্তানি সেনাদের অবস্থানে গোলাবর্ষণ করা হয়। কিন্তু ওই গোলাবর্ষণে পাকিস্তানি সেনাদের শক্তিশালী বাংকারের তেমন কোনো ক্ষতি হয়নি। ভোর সাড়ে পাঁচটা বা তার পর থেকে মুক্তিযোদ্ধারা একযোগে আক্রমণ শুরু করে সামনে এগোতে থাকেন।
এম মিজানুর রহমান তার সহযোদ্ধাদের নিয়ে গুলি করতে করতে পাকিস্তানি সেনাদের প্রতিরক্ষা অবস্থানের একদম কাছে চলে যান। তাঁদের তীব্র আক্রমণে পাকিস্তানি সেনারা বিপর্যস্ত হয়ে পড়ে। সেক্টর কমান্ডার মেজর আবু তাহের যুদ্ধক্ষেত্রের অদূরে দাঁড়িয়ে পরোক্ষভাবে যুদ্ধ পরিচালনা করছিলেন। এম মিজানুর রহমানের দলের প্রবল আক্রমণে পাকিস্তানি সেনারা বিপর্যস্ত হয়ে পড়ে। মেজর আবু তাহের বিজয় সন্নিকটে ভেবে এগিয়ে যান। তখন আনুমানিক সকাল নয়টা। এ সময় তার সামনে শত্রুর ছোড়া একটি শেল বিস্ফোরিত হয়। বিস্ফোরিত শেলের স্প্লিন্টারের আঘাতে আবু তাহের আহত হন এবং মাটিতে পড়ে যান। এ দৃশ্য দেখে সেখানে থাকা মুক্তিযোদ্ধারা কিছুটা বিশৃঙ্খল হয়ে পড়েন। আবু তাহেরের আহত হওয়ার খবর দ্রুত ছড়িয়ে পড়ে। এ অবস্থায় এম মিজানুর রহমান দ্রুত ঘটনাস্থলে গিয়ে পরিস্থিতি সামাল দেন। মূলত তার প্রচেষ্টাতেই মুক্তিযোদ্ধারা আবার মনোবল ফিরে পান এবং যুদ্ধ করতে থাকেন। আবু তাহের আহত হওয়ার পর এম মিজানুর রহমানই ওই যুদ্ধে সার্বিক নেতৃত্ব দেন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মুন্সীগঞ্জ জেলার ব্যক্তি
হাইনান

**হাইনান** (ম্যান্ডারিন চীনা 海南省) গণপ্রজাতন্ত্রী চীনের সবচেয়ে দক্ষিণের এবং সবচেয়ে ক্ষুদ্র প্রদেশ। এটি দক্ষিণ চীন সাগরে অবস্থিত বেশ কিছু দ্বীপ নিয়ে গঠিত। প্রদেশটি মূল অংশটি হল হাইনান দ্বীপ, যা চীনের মূল ভূখণ্ডের কুয়াংতুং প্রদেশের লেইচৌ উপদ্বীপ থেকে ছিয়োংচৌ প্রণালী দ্বারা বিচ্ছিন্ন। এটি গণপ্রজাতন্ত্রী চীনের সবচেয়ে বড় দ্বীপ (যদিও চীনের দাবীকৃত তাইওয়ান দ্বীপটি এর চেয়ে বড়, কিন্তু সেটি গণচীন সরকারের নিয়ন্ত্রণে নেই)। প্রদেশটির আয়তন , যার মধ্যে হাইনান দ্বীপের আয়তন  (৯৭%)। এর বাইরে তিনটি দ্বীপপুঞ্জে আরও প্রায় ২০০টি দ্বীপ ছড়িয়ে ছিটিয়ে আছে। ১৯৮৮ সাল পর্যন্ত দ্বীপটি কুয়াংতুং প্রদেশের শাসনাধীন ছিল। সে বছর এটিকে একটি প্রদেশে পরিণত করা হয়। প্রায় একই সময়ে তেং শিয়াওফিং চীনের উন্মুক্তকরণ নীতির অংশ হিসেবে দ্বীপটিকে চীনের বৃহত্তম বিশেষ অর্থনৈতিক অঞ্চল হিসেবে প্রতিষ্ঠা করেন। প্রদেশটিতে মোট দশটি প্রধান শহর এবং দশটি উপজেলা আছে। দ্বীপের উত্তর উপকূলে রাজধানী হাইখৌ অবস্থিত। অন্যদিকে দক্ষিণ উপকূলের সানিয়া পর্যটকদের একটি সুবিদিত গন্তব্যস্থল।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:১৯৮৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:দক্ষিণ চীন সাগরের দ্বীপ
বিষয়শ্রেণী:গণপ্রজাতন্ত্রী চীনের প্রদেশ
আলালের ঘরের দুলাল

**আলালের ঘরের দুলাল**&nbsp; বাংলা ভাষায় রচিত প্রথম সফল উপন্যাস।&nbsp;প্যারীচাঁদ মিত্র ওরফে ***টেকচাঁদ ঠাকুর*** (১৮১৪-১৮৮৩) ১৮৫৮ সালে এটি রচনা করেন।

কলকাতার সমকালীন সমাজ এর প্রধান বিষয়বস্তু। উচ্চবিত্ত ঘরের আদুরে সন্তান মতিলালের উচ্ছৃঙ্খল জীবনাচার এতে বর্ণিত হয়েছে।‘ঠকচাচা’ এর অন্য একটি প্রধান চরিত্র। কথ্যভঙ্গির গদ্য ব্যবহার করে লেখক উপন্যাসকে বাস্তবধর্মী করে তুলেছেন। এর মধ্য দিয়ে বাংলা ভাষার নতুন সম্ভাবনাও আবিষ্কৃত হয়েছে। প্যারীচাঁদ প্রথমবারের মতো এতে যে কথ্য&nbsp; চলিত ভাষা ব্যবহার করেছেন, পরবর্তীকালে তা ‘আলালী ভাষা’ নামে পরিচিতি লাভ করে। কাহিনী ও চরিত্রের যথাযথ পরিস্ফুটনের উদ্দেশ্যে লেখক এতে প্রচুর&nbsp; তদ্ভব, চলিত এবং বিদেশি শব্দও ব্যবহার করেছেন। উপন্যাসটি প্রথমে তার প্রতিষ্ঠিত মাসিক পত্রিকায় (১৮৫৪) ধারাবাহিকভাবে প্রকাশিত হয়। পরবর্তীকালে হীরালাল মিত্রকৃত এর নাট্যরূপ বেঙ্গল থিয়েটারে মঞ্চস্থ হয় (জানুয়ারি ১৮৭৫)। গ্রন্থটি&nbsp; ইংরেজি ভাষায়ও অনূদিত হয়েছে।

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:১৮৫৭ সালের উপন্যাস
বিষয়শ্রেণী:কলকাতার পটভূমিতে উপন্যাস
বিষয়শ্রেণী:১৯শ শতাব্দীর ভারতীয় উপন্যাস
বিষয়শ্রেণী:বাংলা সাহিত্য
সোনালী কুলকার্নী

**সোনালী কুলকার্নী** (জন্ম: ৩ নভেম্বর ১৯৭৪) একজন ভারতীয় অভিনেত্রী। তিনি ভারতের পুনেতে জন্মগ্রহণ করেন। তিনি হিন্দি, কন্নড়, মারাঠি, তামিল এবং গুজরাটি চলচ্চিত্রে অভিনয় করেছেন। তিনি মে মাদাম (১৯৯৪, তামিল), দিল চাহতা হে (২০০১, হিন্দি) এবং ট্যাক্সি নম্বর ৯২১১ (২০০৬, হিন্দি) এ অভিনয় করে প্রশংসা কুড়ান।

## কর্মজীবন
সোনালী কুলকার্নী সর্বপ্রথম কন্নড় চলচ্চিত্র 'চেলুভী' তে অভিনয় করেন যেটির পরিচালক ছিলেন গিরিশ কর্নদ। তিনি অনেক ফিল্মে অভিনয় করেছেন এর মধ্যে একটি ইতালীয় ফিল্মও আছে, 'ফুওকো সু সে মি' যেটির জন্যে তিনি ২০০৬ সালে মিলান আন্তর্জাতিক ফিল্ম ফেস্টিভ্যালে একটি পুরস্কার পান।

সোনালী একটি স্পেশাল জুরী পুরস্কার (নন-ফিচার) লাভ করেন ভারতের ৪৯তম ন্যাশনাল ফিল্ম পুরস্কার (২০০২) এ, একটি স্বল্পদৈর্ঘ্য চলচ্চিত্র 'চৈত্র' (মারাঠি) এর কারণে।

অভিনয় ছাড়াও তিনি মারাঠি সংবাদপত্র 'লোকসত্তা' তে লেখালেখি করেছেন জুন ২০০৫ থেকে মে ২০০৭ পর্যন্ত, এ পত্রিকার সাপ্লিমেন্ট 'ভিভা'তে লিখতেন তিনি। তিনি 'সো কুল' নামে একটি সাপ্তাহিক কলাম লিখতেন। রাজহংস প্রকাশন কর্তৃক 'সো কুল' নামে একটি ম্যাগাজিনও বের হত। অভিনেতা নানা পাটেকর সোনালী কুলকার্নীর লেখার প্রশংসা করেছিলেন।

## ব্যক্তিগত জীবন

সোনালী পুনেতে জন্মগ্রহণ করেন। তার পিতা জাতিতে মারাঠি ও মাতা তামিল। তার পিতা প্রকৌশলী ছিলেন এবং সোনালীর দুইজন ভ্রাতা আছেন।

সোনালী প্রথমে চন্দ্রকান্ত কুলকার্নী নামের এক পুরুষকে বিয়ে করলেও তাড়াতাড়ি ছাড়াছাড়ি হয়ে যায়। ২০১০ এর ২৪ মে তিনি ভারতের জনপ্রিয় টিভি চ্যানেল সনি এর মালিক নচিকেত পন্তবৈদ্য এর সঙ্গে বিবাহ বন্ধনে আবদ্ধ হন।

## তথ্যসূত্র

## বহিঃসংযোগ
*

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঝলক দিখলা যা
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:কন্নড় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
আম্বিকা (অভিনেত্রী)

**আম্বিকা** (জন্মঃ ১৬ আগস্ট ১৯৬২) একজন ভারতীয় অভিনেত্রী যিনি তামিল, তেলুগু, কন্নড়, মালয়ালম ভাষার ফিল্মে কাজ করেছেন। ১৯৭৮ থেকে ১৯৮৯ পর্যন্ত টপ নায়িকাদের মধ্যে তিনি একজন। তার ছোট বোন রাধাও একজন অভিনেত্রী যিনিও দক্ষিণ ভারতের ভাষার সিনেমাতে কাজ করেছেন। আম্বিকা এবং তার বোন রাধা একসঙ্গে কিছু ফিল্মে কাজ করেছেন এবং সাফল্যের চূড়ায় চড়ার পর 'এআরএস স্টুডিওস' নামে একটি ফিল্মস্টুডিও খোলেন। ২০১৩ সালে অবশ্য তারা এআরএস স্টুডিওসকে একটি বিলাসবহুল হোটেলে রূপান্তরিত করেন।

## ব্যক্তিগত জীবন
আম্বিকা জন্ম নেন ১৯৬২ সালের ১৬ আগস্টে তিরুবনন্তপুরম জেলাতে কুঞ্জন নায়ার এবং কাল্লারা সারাসাম্মার সন্তান হিসেবে। কাল্লারা সারাসাম্মা ভারতীয় জাতীয় কংগ্রেসের সদস্য ছিলেন। তার ছোট দুই বোন রয়েছে, একজন রাধা যিনি তার মতই অভিনেত্রী এবং আরেকজন মল্লিকা (পেশাঃ অজানা), এবং অর্জুন আর সুরেশ নামের তার দুটি ভাইও আছে। আম্বিকা ১৯৮৮ সালে যুক্তরাষ্ট্র প্রবাসী পুরুষ শিনু জনের সঙ্গে বিবাহবন্ধনে আবদ্ধ হন এবং যুক্তরাষ্ট্র চলে যান। শিনু আম্বিকার গর্ভে দুটি ছেলে (রামকেষভ এবং ঋষিকেশ) জন্ম দেন। ১৯৯৭ সালে শিনু আর আম্বিকার মধ্যে বিবাহবিচ্ছেদ ঘটে আর আম্বিকা ভারতে এসে পুনরায় তার অভিনয় কর্মজীবনের প্রতি মনোনিবেশ করেন। ২০০০ সনে তিনি রবিকান্ত নামের একজন কমজানা অভিনেতাকে বিয়ে করেন। এর দু'বছর পর তাদের বিয়ে ভেঙে যায়। বর্তমানে আম্বিকা তার পুত্র রামকেষভের সঙ্গে চেন্নাই শহরে বাস করছেন।

## কর্মজীবন
আম্বিকা শিশুশিল্পী হিসেবে অভিনয় করা শুরু করেছিলেন এবং ১৬ বছর বয়সে (১৯৭৯ সনে) আম্বিকা মুখ্য চরিত্রে একটি চলচ্চিত্রে অভিনয়ের সুযোগ পেয়ে যান এবং তিনি প্রায় ২০০ এর মত দক্ষিণ ভারতীয় ভাষাগুলোর সিনেমায় অভিনয় করেন। নায়িকা হিসেবে তিনি মালয়ালম চলচ্চিত্র 'সীতা' তে প্রথম অভিনয় করেন, যেটি তার ক্যারিয়ারের অনেক দেরীতে মুক্তি পেয়েছিল। কিন্তু ১৯৭৯ এর 'নীলাতামারা' এবং 'লেজ্জাবতী' নামের দুটি মালয়ালম চলচ্চিত্র তাকে ব্যস্ত একজন অভিনেত্রী বানিয়ে দেয়, এরই মধ্যে তিনি তামিল চলচ্চিত্র শিল্পেও জায়গা পেয়ে যান।

তামিল চলচ্চিত্র পরিচালক 'কে ভাগ্যরাজ' তার '৮১ সালের 'আন্দা এড়ু নাটকাল' তে আম্বিকাকে নেন, চলচ্চিত্রটি ভালোই ব্যবসা করতে পেরেছিল। তিনি কমল হাসান এবং রজনীকান্ত এর সঙ্গে বেশ কিছু চলচ্চিত্রে অভিনয় করেন যেমন কাক্কী ছাট্টাই, বিক্রম, কাদাল পারিসু, পাড়িক্কাদাবান (রজনী এর সঙ্গে) এবং মাভীরান (রজনী এর সঙ্গে)।

আশির দশকে তার তামিল, কন্নড় এবং মালয়ালম চলচ্চিত্রে খুব ভালো মত পদচারণা ছিল। তামিল এবং মালয়ালম চলচ্চিত্র শিল্পে তিনি তার মেধার স্বাক্ষর রেখেছেন।

## তথ্যসূত্র

## বহিঃসংযোগ

* 
* Ambika at MSN 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তিরুবনন্তপুরমের অভিনেত্রী
বিষয়শ্রেণী:কেরলের ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:কন্নড় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
সেক্সুয়াল পলিটিক্স

***সেক্সুয়াল পলিটিক্স*** কেইট মিলেট রচিত ১৯৬৯ সালের একটি বই, বইটি তার পিএইচডি গবেষণার ওপর ভিত্তি করে লিখিত।

## সারাংশ
মিলেট যুক্তি দেখান যে যৌনতাকে রাজনৈতিক দৃষ্টিভঙ্গীতে বারংবারই ঋণাত্মকভাবে দেখানো হয়েছে, এবং তিনি আরো আলোচনা করেন যে পিতৃতান্ত্রিক সমাজ ব্যবস্থায় যৌনতাটাকে নারীরা ভালোমতন উপভোগ করতে পারেনা, তিনি ডি এইচ লরেন্স, হেনরি মিলার এবং নরম্যান মেইলার এর লেখা নিয়েও কথা বলেন। মিলেট বলেন এ সকল লেখকরা যৌনতাকে পুরুষতান্ত্রিক সমাজের দৃষ্টিভঙ্গীর মতই দেখেন এবং নারীদেরকে সেভাবেই তাদের যৌনতাকে ভোগ করতে হবে বলেন। অপরদিকে তিনি জঁ জ্যনে (সমকামী পুরুষ লেখক) এর লেখার পক্ষে কথা বলেন। মিলেট এছাড়া সিগমুন্ড ফ্রয়েড, জর্জ মেরেডিথ, জন রাসকিন এবং জন স্টুয়ার্ট মিল এর কথাও তুলে আনেন।

## প্রভাব
সেক্সুয়াল পলিটিক্স বইটি ফরাসী বুদ্ধিজীবী সিমোন দ্য বোভোয়ার-এর লেখা দ্বিতীয় লিঙ্গ থেকে কিছুটা প্রভাবিত, যদিও সিমোনের বইটি কেইট মিলেটের চেয়ে আরো বেশি পাঠকপ্রিয়তা পেয়েছিলো।

## তথ্যসূত্র

বিষয়শ্রেণী:১৯৬৯-এর বই
বিষয়শ্রেণী:Feminist criticism of marriage
বিষয়শ্রেণী:ইংরেজি ভাষার বই
বিষয়শ্রেণী:নারীবাদী বই
বিষয়শ্রেণী:Second-wave feminism
বিষয়শ্রেণী:মার্কিন অ-কল্পকাহিনী বই
বিষয়শ্রেণী:অভিষেক বই
বিষয়শ্রেণী:যৌনতা সম্পর্কে অ-কল্পকাহিনী বই
লাবুন্ধা নদী

**লাবুন্ধা নদী** বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লাবুন্ধা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৩।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
নদীটি বর্তমানে মিল ফ্যাক্টিরীর মালিকদের দ্বারা ময়লার ড্রেন হিসবে ব্যবহত হচ্ছে

## তথ্যসূত্র

বিষয়শ্রেণী:গাজীপুর জেলার নদী
বিষয়শ্রেণী:গাজীপুর সদর উপজেলা
বিষয়শ্রেণী:শ্রীপুর উপজেলা
সালদহ নদী

**সালদহ নদী** বা **শালদহ নদী** বাংলাদেশের উত্তর-কেন্দ্রীয় অঞ্চলের ময়মনসিংহ, টাঙ্গাইল ও গাজীপুর জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদহ নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৭।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:গাজীপুর জেলার নদী
বিষয়শ্রেণী:টাঙ্গাইল জেলার নদী
বিষয়শ্রেণী:ময়মনসিংহ জেলার নদী
বিষয়শ্রেণী:ভালুকা উপজেলা
বিষয়শ্রেণী:সখিপুর উপজেলা
বিষয়শ্রেণী:শ্রীপুর উপজেলা
বিষয়শ্রেণী:কালিয়াকৈর উপজেলা
বিষয়শ্রেণী:গাজীপুর সদর উপজেলা
শালদহ নদী (দ্ব্যর্থতা নিরসন)

**শালদহ নদী** দ্বারা সাধারণত নিচের নদীগুলোকে বোঝানো হতে পারে।

**নদী**
* শালদহ নদী, বাংলাদেশের দক্ষিণ-পশ্চিমাঞ্চলের বাগেরহাট, গোপালগঞ্জ ও পিরোজপুর জেলার একটি নদী।
* সালদহ নদী বাংলাদেশের উত্তর-কেন্দ্রীয় অঞ্চলের ময়মনসিংহ, টাঙ্গাইল ও গাজীপুর জেলার একটি নদী।
* সালদা নদী বাংলাদেশ-ভারতের একটি আন্তঃসীমান্ত নদী।
ইয়াহনি

**ইয়াহনি** (তুর্কী), **ইয়াহনিয়া** () বা **ইয়াখনি** (, ) হচ্ছে এক ধরনের খাবার যা বলকান থেকে দক্ষিণ এশিয়ায় বিভিন্ন দেশে পাওয়া যায়।

পাকিস্তানে ইয়াখনি হচ্ছে স্টক বা ঝোল। এটা পোলাও এবং শর্বাসহ বিভিন্ন খাবারের সাথে খাওয়া হয়।

আরব, গ্রিক (γιαχνί), ইসরায়েলিএবং তুর্কী কুইজিনে এটা মাংস, মাছ অথবা সব্জির স্ট্যু যা পেঁয়াজের সাথে  এবং জলপাই তেল দিয়ে বাদামী রঙ ধারণ করে। বুলগেরীয় খাবার জলপাই তেলের বদলে সূর্যমুখী তেল ব্যবহার করা হয়।

## তথ্যসূত্র

বিষয়শ্রেণী:উসমানীয় রন্ধনশৈলী
বিষয়শ্রেণী:ইরানি স্ট্যু
বিষয়শ্রেণী:দক্ষিণ এশীয় রন্ধনশৈলী
বিষয়শ্রেণী:বুলগেরীয় রন্ধনশৈলী
বিষয়শ্রেণী:মধ্য এশীয় রন্ধনশৈলী
বিষয়শ্রেণী:আফগানি রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:গ্রিক রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:কাশ্মীরি রন্ধনশৈলী
বিষয়শ্রেণী:লেবাননি রন্ধনশৈলী
বিষয়শ্রেণী:ম্যাসেডোনীয় রন্ধনশৈলী
বিষয়শ্রেণী:রোমানীয় রন্ধনশৈলী
সোনাখালী নদী

**সোনাখালী নদী** বাংলাদেশের উত্তর-কেন্দ্রীয় অঞ্চলের নরসিংদী ও নারায়ণগঞ্জ জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সোনাখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৯।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নরসিংদী জেলার নদী
বিষয়শ্রেণী:নারায়ণগঞ্জ জেলার নদী
বিষয়শ্রেণী:নরসিংদী সদর উপজেলা
বিষয়শ্রেণী:রূপগঞ্জ উপজেলা
বিষয়শ্রেণী:আড়াইহাজার উপজেলা
এডউইন লুটিয়েনস

**এডউইন লুটিয়েনস** (২৯ মার্চ, ১৮৬৯ - ১ জানুয়ারি, ১৯৪৪) একজন ব্রিটিশ স্থাপত্যশিল্পী যিনি তার সময়ে কল্পনাশক্তির দ্বারা স্থাপত্য নির্মাণের জন্য বিশেষ ভাবে পরিচিত ছিলেন। তিনি অনেক যুদ্ধের স্মৃতিসৌধ, আবাসন ও অন্যান্য বিভিন্ন স্থাপত্য নির্মাণের কাজে অবদান রাখেন। তিনি *উনিশ শতকের সর্বশ্রেষ্ঠ স্থাপত্যশিল্পী* হিসাবে পরিচিত।

## তথ্যসূত্র

বিষয়শ্রেণী:১৮৬৯-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:নাইটস ব্যাচেলর
বিষয়শ্রেণী:ভিক্টোরীয় যুগের ব্যক্তি
বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী
ঈদগাঁও নদী

**ঈদগাও নদী** বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ১১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঈদগাও নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০২।

## প্রবাহ
নদীটি ঈদগড় ইউনিয়ন হতে প্রবাহিত হয়ে মহেশখালী চ্যানেলে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বান্দরবান জেলার নদী
বিষয়শ্রেণী:কক্সবাজার জেলার নদী
বিষয়শ্রেণী:লামা উপজেলা
বিষয়শ্রেণী:চকরিয়া উপজেলা
চেঙ্গী নদী

**চেঙ্গি নদী** বা **চিংড়ি নদী**  বাংলাদেশের পূর্ব-পাহাড়ি অঞ্চলের রাঙ্গামাটি ও খাগড়াছড়ি জেলার একটি নদী। নদীটির দৈর্ঘ্য ৯৬ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চেঙ্গি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৫।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:রাঙ্গামাটি জেলার নদী
বিষয়শ্রেণী:খাগড়াছড়ি জেলার নদী
বিষয়শ্রেণী:পানছড়ি উপজেলা
বিষয়শ্রেণী:খাগড়াছড়ি সদর উপজেলা